El fotògraf S. Salgado visita Alaquàs
26/02/2003 10:53:00

# El fotògraf S. Salgado visita Alaquàs

*   26/02/2003 10:53:00
*   [Imprimir](#)
*   Compartir
*    https://www.alaquas.org/documento.asp?id\_do=8419

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F8419%2F0&title=Ajuntament%20d%27Alaqu%C3%A0s.%20Premsa.El%20fot%C3%B2graf%20S.%20Salgado%20visita%20Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/8419/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2003/2/8419/8419_Form_4.jpg)](https://www.alaquas.org/ficheros/documentos/2003/2/8419/8419_Form_10.jpg "<a href='https://www.alaquas.org/ficheros/documentos/2003/2/8419/8419_Form_10.jpg' target=_blank><i class='fa fa-external-link' aria-hidden='true'></i>.El fotògraf S. Salgado visita Alaquàs</a>")

El prestigiós fotògraf va visitar l'exposició realitzada per les xiquetes i els xiquets del C.P. González Gallarza sobre el seu treball

El fotògraf Sebastiaô Salgado va visitar el passat dia 25 de febrer l'exposició que les xiquetes i els xiquets del Col·legi Públic González Gallarza van realitzar sobre la darrera obra fotogràfica de l'artista, anomenada "Exodus".

En la visita realitzada per S. Salgado a la ciutat, aquest va estar acompanyat per l'Alcalde d'Alaquàs, Jorge Alarte, la Regidora d'Educació i Cultura, Elvira García, la Directora del C.P. González Gallarza, Pilar Vicente i les professores del centre escolar.

El reconegut fotògaf, qui va poder veure l'exposició elaborada per les i els alumnes del centre educatiu de la ciutat "La fotografia de S. Salgado a través de la mirada dels xiquets i xiquetes del C.P. González Gallarza", va quedar gratament impressionat pels dibuixos i composicions realitzats per les i els escolars sobra el seu treball fotogràfic.

Pilar Vicente, qui va guiar al fotògraf Salgado per l'exposició, va explicar com havia estat el procés creatiu de l'obra realitzada per les i els escolars, després d'haver estudiat la recopilació d'imatges de la seua darrera obra "Exodus" i com aquests havien plasmat allò que més els havia impressionat sobre les imatges protagonitzades per les persones que han patit per haver d'abandonar-ho tot i anar-se'n cap a un lloc desconegut.

A continuació, Sebastiaô Salgado es va desplaçar al C. P. González Gallarza, on va visitar les i els escolars d'infantil i primària. El fotògraf, que va explicar a les xiquetes i els xiquets en què consistia la seua obra, va aprofitar l'ocasió per fer algunes fotografies per al seu treball. Salgado es va acomiadar no sense abans tindre unes paraules d'agraïment per l'acollida rebuda en la seua visita a Alaquàs.

L'exposició realitzada per les i els alumnes del C.P. González Gallarza estarà ubicada en l'Ateneu Cultural i Esportiu de la ciutat i podrà  visitar-se fins el proper dia 28 de febrer en horari de dilluns a divendres de 18 a 21 hores i els dissabtes des de les 11:30 a 14 hores.